Споразум о границама и пријатељству (Немачка и СССР 1939)
НЕМАЧКО-СОВЈЕТСКИ СПОРАЗУМ О ГРАНИЦАМА И ПРИЈАТЕЉСТВУ

Влада Немачког Рајха и влада СССР сматрају после распада досадашње пољске државе као искључиво свој задатак да у тим областима поново успоставе мир и ред и да обезбеде народима који тамо живе миран развитак, који одговара њиховој националној индивидуланости.

У том циљу оне су се сложиле по следећим питањима:

Влада Немачког Рајха и влада СССР одређују као границу обостраних интереса обеју држава у области досадашње пољске државе границу која је забалежена у приложеној карти, и која ће бити потанко описана у једном допунском протоколу.

Обе стране уговорнице изјављују да је граница обостраних интереса обеју држава, како је одређена у чл. 1, дефинитивна и да они одбијају свако мешање трећих сила по питању одређивања тих граница.

Потребно ново државно уређење у областима западно од линије наведене у чл. 1, преузима влада Немачког Рајха, а у областима источно од те линије влада СССР.

Влада Немачког Рајха и влада СССР сматрају ово садашње уређење као сигурни основ за даљи прогресивни развитак пријатељских односа између њихових народа.

Овај уговор биће ратификован и документи о ратификацији биће измењани што је пре могуће у Берлину.

Уговор ступа на снагу одмах по потпису.

Приложена карта

Извори 

 Политика, бр. 11.254 од суботе 30. септембра 1939, насловна страна.

Види још 

 Споразум о ненападању (Немачка и СССР 1939)

Трећи рајх
Совјетски Савез
Друга пољска република
1939.

en:German-Soviet Boundary and Friendship Treaty 28 September 1939
pl:Traktat o granicach i przyjaźni III Rzesza-ZSRR 28 września 1939 r. z tajnymi protokołami
ru:Германо-Советский Договор о дружбе и границе между СССР и Германией от 28.09.1939